திருநீலகண்டர் : திருநீலகண்டம்! ஓ! இன்று காலையிலேயே செய்து முடித்து விட்டேனே. சிவனடியார்களுக்குரிய பணியினை தாமதிக்க கூடாது அல்லவா! சதா சர்வ காலமும் தன்னை நினைக்கும் அடியவர்கள் இரந்துண்டு உலகில் வேறு எவற்றிலும் மனம் சிதறாது தன் கழல் எட்டச் செய்வதற்குப் பயன்படுவன அன்றோ திருவோடு? நாம் செய்யும் மட்கலன்களை நாம் வாழ்வதற்கேற்ற ஊதியப் பொருளாக ஆக்கிக் கொண்டு ஏனையவற்றை கூத்தப்பெருமானின் அடியவர்களுக்கு, எந்நாளும் அவர்தம் திருவுள்ளம் மகிழ்தற்குக் காரணமான சிறப்புகள் பெருக அவர்களுக்குத் திருஓடு கொடுத்து வரும் ஒப்பற்ற பணியினையும் நமக்கு அருளிய எம் திருநீலகண்டத்து இறைவனின் கருணையை நினைக்கும் போது என் நெஞ்சம் உருகுகின்றது. திருநீலகண்டம்! திருநீலகண்டம்!!